[pic] | EUROOPAN KOMISSIO |

Bryssel 15.6.2010

KOM(2010)319 lopullinen

KOMISSION TIEDONANTO NEUVOSTOLLE JA EUROOPAN PARLAMENTILLE

Euroopan kehitysrahastoja koskevista rahoitustiedoista

KOMISSION TIEDONANTO NEUVOSTOLLE JA EUROOPAN PARLAMENTILLE

Euroopan kehitysrahastoja koskevista rahoitustiedoista

Esipuhe

Tämä asiakirja on tarkoitettu liitettäväksi vuoden 2011 talousarvioesitykseen vuonna 1979 talousarviomenettelyn yhteydessä tehtyjen sopimusten mukaisesti.

Komissio esittää tässä asiakirjassa sisäisen sopimuksen[1] 7 artiklan ja varainhoitoasetuksen[2] 57 artiklan 3 ja 4 kohdan mukaisesti ennusteet varainhoitovuosien 2009–2010 sitoumuksista, maksuista ja rahoitusosuuksia koskevista maksupyynnöistä, kun otetaan huomioon investointikehystä koskevat Euroopan investointipankin (EIP) ennusteet.

Aiempien vuosien tapaan tässä tiedonannossa annetaan seuraavat tiedot:

- selvitys EKR:ien (8–10. EKR) toteutuneesta rahoituksesta 31.12.2009,

- ennuste varojen käytöstä kuluvana varainhoitovuonna,

- varainhoitovuotta 2011 koskeva menoarvio.

Jäsenvaltiot maksavat suoraan EIP:lle sen hallinnoimiin yhdeksännen ja kymmenennen EKR:n välineisiin (investointikehys ja korkotuet) tarkoitetut rahoitusosuudet. Kaikkia muita välineitä, myös EIP:n aiemmin hallinnoimia välineitä (riskipääomat ja korkotuet), koskevat rahoitusosuudet maksetaan komissiolle.

Ellei toisin ilmoiteta, kaikki tässä tiedonannossa mainitut maksusitoumukset ja maksut ovat bruttomääräisiä, eli niistä ei ole vähennetty vapautettuja eikä takaisin perittyjä määrärahoja. Tämä käytäntö vastaa Euroopan unionin yleiseen talousarvioon sovellettavaa käytäntöä.

Johdanto

Komissio ja EIP ovat saattaneet ajan tasalle varainhoitovuosien 2010 ja 2011 maksusitoumuksia ja maksuja koskevat ennusteet kaikkien AKT-maiden[3] ja MMA:iden[4] osalta. Maksuja koskevaan arvioon on kiinnitetty erityistä huomiota, jotta jäsenvaltiot voisivat varata mahdollisimman tarkat määrät kansallisiin talousarvioihinsa, ja jotta EKR:ään olisi käytettävissä riittävästi määrärahoja niin, että kassavaroista ei tule puutetta.

Sisäisen sopimuksen[5] kymmenettä EKR:ää koskevan 7 artiklan ja varainhoitoasetuksen[6] 57 artiklan 5 kohdan mukaisesti arvioita tarkistetaan lokakuussa 2010 annettavassa tiedonannossa.

Seuraava kaavio kuvaa maksusitoumusten ja maksujen aiempaa kehitystä ja vuosien 2010 ennusteita (komissio ja EIP). Siitä käy selvästi ilmi vuonna 2000 alkanut maksujen rakenteellinen kasvusuuntaus.

Euroopan komissio ja EIP: kehitys vuosina 1997–2009, sitoumukset ja maksut; ennusteet 2010–2011

[pic]

1. EUROOPAN KEHITYSRAHASTOJEN TOTEUTUNUT RAHOITUS 31. JOULUKUUTA 2009 (SITOUMUKSET, MAKSUT JA RAHOITUSTILANNE)

Liitteessä 1 esitetään vuonna 2009 toteutuneet sitoumukset verrattuna lokakuun 2009 ennusteisiin[7].

Liitteessä 2 esitetään vuonna 2009 toteutuneet maksut verrattuna lokakuun 2009 ennusteisiin[8].

Liitteessä 3 esitetään vuonna 2009 toteutunut rahoitustilanne ja arviot vuosille 2010 ja 2011.

2. Rahoituksen toteutumisennuste varainhoitovuosina 2010 ja 2011

Liitteissä 1–3 esitetään uudet arviot.

Varainhoitovuotta 2010 koskevien arvioiden mukaan komissiolle maksettava rahoitusosuus on 3 500 miljoonaa euroa ja EIP:lle maksettava rahoitusosuus 240 miljoonaa euroa. Määrät ovat samat kuin neuvoston marraskuussa 2009 päättämät määrät[9].

Varainhoitovuotta 2011 koskevat rahoitusosuudet ovat arviolta 3 690 miljoonaa euroa komission osalta ja 210 miljoonaa euroa EIP:n osalta[10]. Vuoden 2011 rahoitusosuuksien enimmäismäärä perustuu jäsenvaltioiden, komission ja EIP:n kompromissiehdotukseen.

On korostettava, että kyseiset määrät ovat ainoastaan alustavia arvioita, joihin on suhtauduttava varauksella. Komissio ja EIP laativat luotettavampia arvioita kesän jälkeen. Ne esitetään lokakuussa 2010 annettavassa tiedonannossa.

Liite 1

Toteutuneet maksusitoumukset vuonna 2009 ja arviot vuosille 2010 ja 2011 |

milj. euroa

[pic]

* Erityisesti tietyt tukimenot, jotka liittyvät yhteisiin toimielimiin ja AKT-valtioiden sihteeristöön.

Liite 2

Toteutuneet maksut vuonna 2009 ja arviot vuosille 2010 ja 2011

milj. euroa

[pic]

* Aikaisempien EKR:ien korkotuet mukaan luettuina, ja pois luettuina EIP:n vuoden 2009 lopussa suorittamat 21 miljoonan euron maksut, joita ei ole vielä merkitty komission kirjanpitojärjestelmään (0).

Liite 3: Toteutunut rahoitustilanne vuoden 2009 lopussa ja arviot vuosille 2010 ja 2011 (milj. euroa)

[pic]

*KOM(2009) 616 lopullinen, 4.11.2009.

** Toimintaan käytettävissä olevat määrät.

*** Aikaisempien EKR:ien korkotuet mukaan luettuina, ja pois luettuina EIP:n vuoden 2009 lopussa suorittamat 21 miljoonan euron maksut, joita ei ole vielä merkitty komission kirjanpitojärjestelmään (0).

LIITE 4

EKR:n rahoitusosuudet jäsenvaltioittain varainhoitovuonna 2010

euroa

[pic]

[1] Neuvostossa kokoontuneiden jäsenvaltioiden hallitusten edustajien sisäinen sopimus vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille, EUVL L 247, 9.9.2006, s. 32.

[2] Neuvoston asetus (EY) N:o 215/2008, annettu 18 päivänä helmikuuta 2008, kymmenenteen Euroopan kehitysrahastoon sovellettavasta varainhoitoasetuksesta.

[3] Afrikan, Karibian ja Tyynenmeren valtiot.

[4] Merentakaiset maat ja alueet.

[5] EUVL L 247, 9.9.2006, s. 32.

[6] Neuvoston asetus (EY) N:o 215/2008, annettu 18 päivänä helmikuuta 2008, kymmenenteen Euroopan kehitysrahastoon sovellettavasta varainhoitoasetuksesta.

[7] KOM(2009) 616 lopullinen, 4.11.2009.

[8] KOM(2009) 616 lopullinen, 4.11.2009.

[9] Neuvoston päätös, tehty 6 päivänä marraskuuta 2009, jäsenvaltioiden Euroopan kehitysrahaston rahoittamiseksi vuonna 2010 suoritettavista rahoitusosuuksista, vuoden 2010 ensimmäinen erä mukaan lukien - asiakirja 15445/09.

[10] Neuvoston päätös, tehty 27 päivänä marraskuuta 2011, Euroopan kehitysrahaston rahoittamiseksi suoritettavan jäsenvaltioiden rahoitusosuuden vuotuisesta enimmäismäärästä varainhoitovuonna 2011 - asiakirja 16421/09.